Serge Ibaka

Serge Jonas Ibaka Ngobila (s. 18. syyskuuta 1989 Brazzaville, Kongon tasavalta) on kongolais-espanjalainen koripalloilija, olympiamitalisti, NBA-mestari ja Euroopan mestari, joka edustaa kansainvälisellä tasolla Espanjan maajoukkuetta ja on pelannut NBA:ssa vuodesta 2009 lähtien.

Ibakan varasi NBA:han vuoden 2008 varaustilaisuudessa 24. vuorolla Seattle SuperSonics, joka vaihtoi nimensä Oklahoma City Thunderiksi. Ibaka on pelannut NBA:n lisäksi espanjalaisissa seurajoukkueissa. Kongolaislähtöiselle Ibakalle myönnettiin vuonna 2011 Espanjan kansalaisuus,http://probasketballtalk.nbcsports.com/2011/07/15/ibaka-granted-spanish-citizenship-will-play-in-eurobasket/ ja hän edusti Espanjaa vuoden 2011 EM-kilpailuissa, joissa joukkue voitti Euroopan mestaruuden sekä Lontoon kesäolympialaisissa 2012, missä Espanja saavutti Yhdysvaltain jälkeen hopeaa.

Isona laitahyökkääjänä pelaava Ibaka oli NBA-kausien 2011–2012 ja 2012–2013 paras heitontorjuja 3,7 ja 3,0 torjunnan ottelukohtaisella keskiarvolla. Hänet valittiin samoilla kausilla, kuten myös kaudella 2013–2014, sarjan puolustustähdistön ykkösjoukkueeseen.http://www.basketball-reference.com/players/i/ibakase01.html  Vuonna 2011 hän osallistui NBA:n donkkikilpailuun.

Elokuussa 2012 Ibaka teki Oklahoman kanssa neljän vuoden ja 48 miljoonan dollarin jatkosopimuksen.http://yle.fi/urheilu/nba-seura_kiinnitti_espanjalaistahtensa_jattisopimuksella/6261496

Kesäkuussa 2016 Ibaka myytiin vaihtokaupassa Orlando Magiciinhttp://www.nba.com/magic/news/magic-acquire-serge-ibaka-thunder ja helmikuussa 2017 Toronto Raptorsiin. Vuonna 2019 Ibaka voitti Raptorsissa NBA:n mestaruudenhttps://www.espn.com/nba/recap?gameId=401134820.

Marraskuussa 2020 Ibaka teki kahden vuoden sopimuksen Los Angeles Clippersin kanssa

 Lähteet 
 Serge Ibaka NBA & ABA Statistics  Basketball-Reference.com 
 Serge Ibaka nba.com 

 Viitteet 

 Aiheesta muualla 

Luokka:Brazzavillenkongolaiset koripalloilijat
Luokka:Espanjalaiset koripalloilijat
Luokka:Espanjalaiset olympiamitalistit
Luokka:Vuonna 1989 syntyneet
Luokka:Elävät henkilöt